text: বারাসত সদর মহকুমা পশ্চিমবঙ্গের উত্তর চব্বিশ পরগনা জেলার একটি মহকুমা। এই মহকুমা ছয়টি পুরসভা (বারাসত, হাবরা, রাজারহাট গোপালপুর, অশোকনগর কল্যাণগড়, মধ্যমগ্রাম ও গোবরডাঙা), সাতটি ব্লক (বারাসত-১, বারাসত-২, আমডাঙা, দেগঙ্গা, হাবরা-১, হাবরা-২ ও রাজারহাট) নিয়ে গঠিত। এই ছয়টি ব্লকে আবার সাতটি সেন্সাস টাউন ও ৫৮টি গ্রাম পঞ্চায়েত বর্তমান। মহকুমার সদর বারাসত।
  
  এলাকা 
  বারাসত, হাবরা, রাজারহাট গোপালপুর, অশোকনগর কল্যাণগড়, মধ্যমগ্রাম ও গোবরডাঙা পুরসভা ছাড়া এই মহকুমায় বারাসত-১, বারাসত-২, আমডাঙা, দেগঙ্গা, হাবরা-১, হাবরা-২ ও রাজারহাট ব্লক সাতটির অধীনে সাতটি সেন্সাস টাউন ও ৫৮টি গ্রাম পঞ্চায়েত রয়েছে। উক্ত সাতটি সেন্সাস টাউন হল নিবাধুই দত্তপুকুর, নোকপুল, মসলন্দপুর, সাদপুর, বড় বামনিয়া, গুমা ও রায়গাছি।
  
  ব্লক
  
  বারাসত-১ ব্লক 
  বারাসত-১ ব্লকের গ্রামীণ এলাকা নয়টি গ্রাম পঞ্চায়েতে বিভক্ত। এগুলি হল: ছোটো জাগুলিয়া, ইচ্ছাপুর-নীলগঞ্জ, কোটরা, পূর্ব খিলকাপুর, দত্তপুকুর-১, কদম্বগাছি, পশ্চিম খিলকাপুর, দত্তপুকুর-২ ও কাশিমপুর। ব্লকের শহরাঞ্চল নিবাধুই দত্তপুকুর সেন্সাস টাউন নিয়ে গঠিত। ব্লকটি বারাসত থানার অধীনস্থ। ব্লকের সদর ছোটো জাগুলিয়া।
  
  বারাসত-২ ব্লক 
  বারাসত-২ ব্লকের গ্রামীণ এলাকা সাতটি গ্রাম পঞ্চায়েতে বিভক্ত। এগুলি হল: চণ্ডীগড়-রোহান্দা, ফলতি বেলিয়াঘাটা, কেমিয়া খামারপাড়া, কীর্তিপুর-১, দাদপুর, কীর্তিপুর-২ ও শাসন। এই ব্লকে কোনো শহরাঞ্চল নেই। ব্লকটি বারাসত ও বিমানবন্দর থানার অধীনস্থ।. ব্লকের সদর কৃষ্ণপুর।
  
  আমডাঙা ব্লক 
  আমডাঙা ব্লকের গ্রামীণ এলাকা আটটি গ্রাম পঞ্চায়েতে বিভক্ত। এগুলি হল: আধাতা, বোদাই, মরিচা, আমডাঙা, চণ্ডীগড়, সাধনপুর, বেড়াবেড়িয়া ও তারাবেড়িয়া। এই ব্লকে কোনো শহরাঞ্চল নেই। ব্লকটি আমডাঙা থানার অধীনস্থ।. ব্লকের সদর আমডাঙা।
  
  দেগঙ্গা ব্লক 
  আমডাঙা ব্লকের গ্রামীণ এলাকা ১৩টি গ্রাম পঞ্চায়েতে বিভক্ত। এগুলি হল: আমুলিয়া, চাঁপাতলা, হাদিপুর ঝিকরা-১, সোহাই-শ্বেতপুর, বেড়াচাঁপা-১, চৌরাসি, হাদিপুর ঝিকরা-২, বেড়াচাঁপা-২, দেগঙ্গা-১, কোলসুর, চাকলা, দেগঙ্গা-২ ও নুরনগর। এই ব্লকে কোনো শহরাঞ্চল নেই। ব্লকটি দেগঙ্গা থানার অধীনস্থ।. ব্লকের সদর দেবালয়।
  
  হাবরা-১ ব্লক 
  হাবরা-১ ব্লকের গ্রামীণ এলাকা সাতটি গ্রাম পঞ্চায়েতে বিভক্ত। এগুলি হল: বারগাম-১, কুমরা, মছলন্দপুর-২, রৌতারা, বারগাম-২, মছলন্দপুর-১ ও পৃথিবা। এই ব্লকের শহরাঞ্চল নোকপুল, মসলন্দপুর ও সাদপুর সেন্সাস টাউন তিনটি নিয়ে গঠিত। ব্লকটি হাবরা থানার অধীনস্থ।. ব্লকের সদর প্রফুল্লনগর।
  
  হাবরা-২ ব্লক 
  হাবরা-২ ব্লকের গ্রামীণ এলাকা আটটি গ্রাম পঞ্চায়েতে বিভক্ত। এগুলি হল: বাঁশপোল, ভুরকুন্দা, গুমা-১, রাজীবপুর বীরা, বেড়াবেড়ি, দিঘরা মালিকবেড়িয়া, গুমা-২ ও শ্রীকৃষ্ণপুর। এই ব্লকের শহরাঞ্চল বড় বামনিয়া ও গুমা সেন্সাস টাউন দুটি নিয়ে গঠিত। ব্লকটি হাবরা থানার অধীনস্থ।. ব্লকের সদর গুমা।
  
  রাজারহাট ব্লক 
  রাজারহাট ব্লকের গ্রামীণ এলাকা ছয়টি গ্রাম পঞ্চায়েতে বিভক্ত। এগুলি হল: চাঁদপুর, মহিষবাথান-২, রাজারহাট বিষ্ণুপুর-১, জনগ্রাহাতিয়ারা-২, পাথরঘাটা ও রাজারহাট বিষ্ণুপুর-২। এই ব্লকের শহরাঞ্চল রায়গাছি সেন্সাস টাউন নিয়ে গঠিত। ব্লকটি রাজারহাট থানার অধীনস্থ।. ব্লকের সদর রাজারহাট।
  
  বিধানসভা কেন্দ্র 
  সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
   গোবরডাঙা পুরসভা এবং হাবরা-১ ব্লকের বারগাম-১, বারগাম-২ ও মছলন্দপুর-১ গ্রাম পঞ্চায়েত তিনটি গাইঘাটা বিধানসভা কেন্দ্রের অংশ।
   হাবরা পুরসভা ও হাবরা-১ ব্লকের অবশিষ্ট গ্রাম পঞ্চায়েতগুলি নিয়ে হাবরা বিধানসভা কেন্দ্র গঠিত হয়েছে।
   অশোকনগর কল্যাণগড় পুরসভা ও হাবরা-২ ব্লক নিয়ে অশোকনগর বিধানসভা কেন্দ্র গঠিত।
   আমডাঙা ব্লক ও বারাসত-১ ব্লকের দত্তপুকুর-১, দত্তপুকুর-২ ও কাশিমপুর গ্রাম পঞ্চায়েত নিয়ে আমডাঙা বিধানসভা কেন্দ্র গঠিত হয়েছে।
   রাজারহাট ব্লক ও রাজারহাট গোপালপুর পুরসভার ১-৬ ও ১০-১৩ নং ওয়ার্ডগুলি নিয়ে রাজারহাট নিউটাউন বিধানসভা কেন্দ্র গঠিত।
   রাজারহাট গোপালপুর পুরসভার অপর ওয়ার্ডগুলি (৭-৯ ও ১৪-২৭) নিয়ে রাজারহাট গোপালপুর বিধানসভা কেন্দ্র গঠিত হয়েছে।
   মধ্যমগ্রাম পুরসভা; বারাসত-১ ব্লকের ইচ্ছাপুর-নীলগঞ্জ, পশ্চিম খিলকাপুর ও পূর্ব খিলকাপুর গ্রাম পঞ্চায়েত তিনটি এবং বারাসত-২ ব্লকের চণ্ডীগড়-রোহান্দা ও কেমিয়া খামারপাড়া গ্রাম পঞ্চায়েত দুটি নিয়ে মধ্যমগ্রাম বিধানসভা কেন্দ্র গঠিত। 
   বারাসত পুরসভা ও বারাসত-১ ব্লকের ছোটো জাগুলিয়া গ্রাম পঞ্চায়েত নিয়ে বারাসত বিধানসভা কেন্দ্র গঠিত।
   বারাসত-১ ব্লকের কদম্বগাছি ও কোটরা গ্রাম পঞ্চায়েত দুটি এবং দেগঙ্গা ব্লকের আমুলিয়া, বেড়াচাঁপা-১, বেড়াচাঁপা-২, চাকলা, চৌরাসি, হাদিপুর ঝিকরা-১, কোলসুর, নুরনগর ও সোহাই-শ্বেতপুর গ্রাম পঞ্চায়েত নয়টি নিয়ে দেগঙ্গা বিধানসভা কেন্দ্র গঠিত।
   বারাসত-২ ব্লকের ফলতি বেলিয়াঘাটা, কীর্তিপুর-১, দাদপুর, কীর্তিপুর-২ ও শাসন গ্রাম পঞ্চায়েত পাঁচটি এবং দেগঙ্গা ব্লকের চাঁপাতলা, হাদিপুর ঝিকরা-২, দেগঙ্গা-১ ও দেগঙ্গা-২ গ্রাম পঞ্চায়েত চারটি নিয়ে হাড়োয়া বিধানসভা কেন্দ্র গঠিত।
  
  গাইঘাটা বিধানসভা কেন্দ্রটি তফসিলি জাতি প্রার্থীদের জন্য সংরক্ষিত; এটি তফসিলি জাতি প্রার্থীদের জন্য সংরক্ষিত বনগাঁ বিধানসভা কেন্দ্রের অন্তর্গত। রাজারহাট গোপালপুর বিধানসভা কেন্দ্রটি দমদম লোকসভা কেন্দ্রের অন্তর্গত। হাবরা, অশোকনগর, রাজারহাট নিউটাউন, মধ্যমগ্রাম, বারাসত ও দেগঙ্গা বিধানসভা কেন্দ্রগুলি বারাসত লোকসভা কেন্দ্রের অন্তর্গত। হাড়োয়া বিধানসভা কেন্দ্র বসিরহাট লোকসভা কেন্দ্রের অন্তর্গত।
  
  দর্শনীয় স্থান 
   করুণাময়ী কালী মন্দির, আমডাঙা
  
  পাদটীকা 
  
  বিষয়শ্রেণী:পশ্চিমবঙ্গের মহকুমা
  বিষয়শ্রেণী:উত্তর চব্বিশ পরগনা জেলা
  বিষয়শ্রেণী:উত্তর চব্বিশ পরগনা জেলার মহকুমা
title: বারাসত সদর মহকুমা